בס"ד, אדר תשפ"ה

סנהדרין דף ק', ספר בן סירא

**א.**

1. **סנהדרין דף ק':** "רבי עקיבא אומר: אף הקורא בספרים החיצונים וכו'. תנא: בספרי מינים. רב יוסף אמר: בספר בן סירא נמי אסור למיקרי. אמר ליה אביי: מאי טעמא? ... אלא משום דכתיב זלדקן – קורטמן ... אמר רב יוסף: מילי מעלייתא דאית ביה דרשינן להו".
2. **רש"י שם:** "בספר בן סירא - שיש בו דברי הבאי, ובא עליהם לידי ביטול תורה".
3. **יד רמ"ה שם (ראה שו"ת דברי יציב, יורה דעה קמ"א):** "לא מיבעיא סיפרי מינין דודאי אסור אלא כי אצטריך לאשמועינן בספר בן סירא אעפ"י שאין בו דברים שמביאין את האדם לידי כפירות כיון שיש בו דברים שמביאין את האדם לידי ביטול שלא להשען על השם אסור לקרות בו ... אמר רב יוסף אי לאו דגנזוה רבנן להאי סיפרא הוה דרשי' להו להני מילי מעלייתא דאית ביה כלומר הוה מפרשינן להו לפום דרשייהו".
4. **רי"ף, דף י"ט באלפס:** "רב יוסף אמר אף ספר בן סירא נמי כספרי מינים דמי משום דכתיב בו דברים של הבל שאין בהם צורך דכתיב ביה זלדקן קורטמן עבדקן סכיס נפח בכוסיה לא צאחי דאמר במאי איכול נהמא דלי נהמא מיקמי ודאית ליה מעברתא בדיקניה כל דיירי ארעא לא יכלין ליה".
5. **רא"ש סנהדרין, י"א ג':** "רב יוסף אסר [נמי למקרי] בספר בן סירא לפי שיש בהן דברים של הבל שאין בהן צורך כגון עב דקן סכסי דלי +זלדקן+ דקן קורטמין נפח בכסיא לא צחי וכו' ".
6. **פלפולא חריפתא שם:** "לכאורה משמע דמש"ה אפי' בדברים טובים שבהם נמי אסור לקרות, ותמיה לי דבהדיא אי' בגמרא דרב יוסף עצמו אמר דמילי מעליותא דאית ביה דרשינן וכן צ"ע על הרי"ף".

**ב.**

1. **משנה ידים, ד' ו':** "אומרים צדוקים קובלין אנו עליכ' פרושים שאתם אומרים כתבי הקודש מטמאין את הידים וספרי הומריס אינו מטמא את הידים ... אמר להם אף כתבי הקדש לפי חבתן היא טומאתן וספרי הומריס שאינן חביבין אינן מטמאין את הידים".
2. **תוספתא ידים, ב' י"ג:** "הגליונים וספרי המינין אינן מטמאות את הידים. ספרי בן סירא וכל ספרים שנכתבו מכאן ואילך אינן מטמאין את הידים".
3. **ירושלמי סנהדרין, י' א':** "רבי עקיבה אומר אף הקורא בספרים החיצונים. כגון ספרי בן סירא וסיפרי בן לענה; אבל סיפרי המירם וכל ספרים שנכתבו מיכן והילך הקורא בהן כקורא באיגרת מאי טעמא [קהלת יב יב] ויותר מהמה בני היזהר וגו' להגיון ניתנו ליגיעה לא ניתנו".
4. **נימוקי יוסף בבא בתרא, דף מ"ח באלפס (הועתק בדרכי משה, יורה דעה רמ"ו):** "בספר בן סירא אף על פי שקראוהו בסנהדרין בחלק [דף ק ב] ספרים החיצונים שמעינן מינה שלא אסרו שם אלא שלא לעשותו קבע אבל מ"מ ראוי הוא להגות בו בעתות ללמוד ממנו חכמה ומוסר משא"כ בספרים חיצונים".
5. **תפארת ישראל, סנהדרין י' א':** "וכ"כ אדברי בן סירא אמרי' בש"ס דרק אסור לקרות בו ופשוט דזה נמי דוקא בקבע אסור, אבל שלא יהיה להקורא חלעה"ב לא שמענו בשום דוכתא, מיהו בביהכ"ס פשוט דהכל שרי".

**ג.**

1. **עירובין, דף ס"ה:** "אמר רב חייא בר אשי אמר רב: כל שאין דעתו מיושבת עליו - אל יתפלל, משום שנאמר בצר אל יורה".
2. **תוספות שם:** "בצר אל יורה - פירש בקונטרס בדקתי אחר מקרא זה ואינו בכל הכתובים ושמא בספר בן סירא הוא ומצינו בכמה מקומות שמביא הש"ס מקראות הכתובים בספר בן סירא".
3. **בבא קמא, דף צ"ב:** "מנא הא מילתא דאמרי אינשי: מטייל ואזיל דיקלא בישא גבי קינא דשרכי? אמר ליה: דבר זה כתוב בתורה, שנוי בנביאים, ומשולש בכתובים, ותנן במתניתין, ותנינא בברייתא. כתוב בתורה, דכתיב: וילך עשו אל ישמעאל, שנוי בנביאים, דכתיב: ויתלקטו אל יפתח אנשים רקים ויהיו עמו; ומשולש בכתובים, דכתיב: כל עוף למינו ישכון ובני אדם לדומה לו".
4. **תוספות שם:** "משולש בכתובים - כל עוף כנף למינהו ישכון אין זה מקרא בכל התורה ושמא בספר בן סירא הוא וכן סלסלה ותרוממך ובין נדיבים תושיבך".

**ד.**

1. **חלקת מחוקק, על השולחן ערוך אבן העזר, סימן א':** "יש להסתפק אשה שנתעברה באמבטי אם קיים האב פ"ו ואם מקרי בנו לכל דבר, ובלקוטי מהרי"ל נמצא שבן סירא היה בנו של ירמיה שרחץ באמבטי כי סירא בגי' ירמיהו".
2. **שו"ת ציץ אליעזר, ט' נ"א פרק ד':** "והאגדה על בן סירא כשלעצמה מפוקפקת היא ג"כ עד מאד למרות שכמה מגדולי הפוסקים מזכירים אותה, וכבר התשב"ץ בח"ג סימן רס"ג מזכיר אותה בחשדנות וכותב עליה בלשון של זהורית ואם נאמין לספרים חיצוניים. וכפי שמעיד החכם מו"ה יהודה ליב בן זאת בהקדמת ספר בן סירא שאל על אודות האגדה הזאת להגאון ר' ישעי' פיק ז"ל, והלה השיב לו, שלא מיניה ולא מקצתיה נמצא בדברי חז"ל בשום מקום. והחכם בההקדמה שם מוסיף להוכיח בראיות שלא יתכן שנאמין לאגדה זאת ... מכלול - הבעיות הכלליות שעליהם נבוא בכאן בע"ה בבירור וליבון שבע המה ואלה הם (א) אשת איש שנתעברה באמצעות הפרייה מלאכותית מזרע של איש אחר אם נאסרת על בעלה (ב) מה דין הולד שיולד מזרע כזה (ג) עצם פעולה זאת להפרות אשה אפילו פנויה מזרע שלא נודע של מי הוא אם מותרת היא. (ד) ולד שנוצר באופן האמור אם מתייחס אחר בעל - הזרע ואם מקיים עי"כ מצות פו"ר =פריה ורביה=. (ה) אשה שנתעברה בדרך זאת אם יש עליה דין מעוברת או מינקת חבירו. (ו) דין אם הזרע של עכו"ם. (ז) איש ואשה אשר מגורמים שונים אינם יכולים להבנות כדרך כל הארץ אם מותר לבעל לתת מזרעו כדי שהרופא יכניסו לרחם אשתו בתקוה שתוכל בדרך זאת להתעבר, ובמקרה שמותר אם מותר לעשות זאת גם בימי טומאתה".